AlexejDobrolubov/national_council_slovak_2010 huggingface dataset:
90. schôdza NR SR - 13.deň - B. popoludní
Dátum: 2023-05-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

130. Ďakujem za slovo. Kolegyňa Anka, plne podporujem tento návrh zákona, chcem ti aj poďakovať, že si si našla čas a aj ďalším spolupredkladateľom. Je naozaj najvyšší čas popri mnohých dobrých a potrebných pomociach či rodinám s deťmi, dôchodcom, zdravotne postihnutým, policajtom, hasičom a iným profi, profesiám. Som veľmi rád, že konečne prišiel rad aj na, na duchovných a na zamestnancov cirkvi, lebo naozaj po dlhých rokoch uskromňovania ani nejak sme nezapočuli, že by títo duchovní a zamestnanci v cirkvi kričali po vyšších platoch, ale pri osobnom stretnutí s niektorými pánmi biskupmi zaznela aj táto téma, tak sme sa, sme sa na túto tému aj rozprávali a som naozaj rád, že sa, že sa toho chopila aj s ďalšími a, a že s týmto myslíte aj, aj na duchových, ktorí naozaj častokrát suplujú štát v mnohých oblastiach a, a nemôžu byť úplne na okraji záujmu štátu práve kvôli ich väčšiny kňazov bohumilej činnosti veľakrát a viacerí kňazi boli odkázaní, čo je hanba povedať, ale, ale boli odkázaní na pomoc farníkov, veriacich, lebo inak by im, inak by, by im hrozil naozaj sociálny úpadok s takýmto príjmom, ktorý nestačil ani na pokrytie základných vecí. Ja viem, že oponenti sa budú sťažovať a budú, budú hľadať zádrapky, že na čo sú kňazom peniaze, keď nemajú rodiny. Len slobodní ľudia žijú aj mimo... (Prerušenie vystúpenia časomerom.)
90. schôdza NR SR - 13.deň - B. popoludní
Dátum: 2023-05-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

100. Ja, ja iba krátko. Ja sa chcem Filipovi Kuffovi aj poďakovať za to, že inicioval ten spomínaný výbor pre európske záležitosti, lebo naozaj my po týchto skúsenostiach, čo sa dejú na Slovensku za posledné obdobie, potrebujeme sa aj my brániť a potrebujeme byť výraznejší v ochrane hodnôt, lebo my sme dlho boli ticho, ustupovali sme, boli sme tolerantní, ale už nám to prerastá cez hlavu a, a vidíme, že, že kde to vedie. Pani prezidentka k takýmto urážlivým výrokom ľudí z Progresívneho Slovenska alebo liberálne zmýšľajúcich, ona, ona sa vtedy k tomuto absolútne nevyjadrí. Ja som čakal niekoľko dní od európskeho výboru, že či aspoň okrajovo, aspoň okrajovo sa nezastane väčšiny obyvateľov Slovenska. Samozrejme, že to neurobila. Potvrdila tým len to, že je prezidentkou len určitej skupiny ľudí a nie všetkých obyvateľov Slovenska. No a neviem, či mám potvrdenú informáciu, možno sa mal vyjadriť aj expremiér Edo Heger, ospravedlňujem sa vopred, ak mám mylnú informáciu, ale že vraj pána Šuchu, pána Šuchu nominoval on do tejto funkcie alebo odporučil, tak ja si myslím, že mohol by sa krátko aj on vyjadriť k takémuto útoku na, na slušných ľudí na Slovensku. Ďakujem.
90. schôdza NR SR - 13.deň - B. popoludní
Dátum: 2023-05-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

94. Ďakujem za slovo. Minulý týždeň som sa ako nečlen európskeho výboru zúčastnil na tomto mimoriadnom výbore, kde bol osobne aj pán profesor Šucha. Jeden, ktorý sa hrdí titulom, že je jeden z najmladších vymenovaných profesorov na Slovensku. Viete, to je pre mňa, pre mňa ako človeka s racionálnym zmýšľaním a so zdravým sedliackym rozumom, takýto ľudia ako aj pán Šucha môže mať titulov koľkokoľvek, ale za takéto vyjadrenie, za takéto poníženie slušných, normálnych ľudí na Slovensku, väčšinu obyvateľov tejto krajiny, ako je cez čiaru a, a cez, aj cez hranicu normálnosti. Ja trvám na tom a súhlasím, čo zaznelo na výbore, nech sa pán profesor Šucha verejne ospravedlní, ale aj na tom, aby bol z tejto funkcie odvolaný. Ako toto, keď si dovolí urážať Slovákov jeden ak nie možno aj najvyšší zástupca Európskej komisie na Slovensku, tak tento človek na tomto poste nemá čo robiť. Nech si uvedomí, že nezastupuje iba mizivú minimálnu skupinu ľudí, ktorých oni urážajú. Najviac kričia o tolerancii, oni urážajú majoritu spoločnosti, ja s nimi za, za tie roky, ako som poslancom, mám svoje skúsenosti. Ako čo som si ja od týchto tolerantných ľudí zažil tie vyhrážky a cez správy aj osobné invektívy, aj s jedným umelcom, ktorý sa hrdí titulom národný umelec, takmer fyzicky na mňa zaútočil, už veľa tomu nechýbalo, takže ja na týchto ľudí mám svoj názor a vyprosím si od vysokého európskeho zástupcu na Slovensku, aby urážal tuto slušných ľudí na Slovensku. Takže pán Šucha by sa mal vzdať tejto funkcii dobrovoľne a ešte na výbore, keď si dovolí povedať, že je konzervatívne zmýšľajúci, videl som na väčšine členov okrem... (Prerušenie vystúpenia časomerom.)
90. schôdza NR SR - 13.deň - A. dopoludnia
Dátum: 2023-05-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

78. Ďakujem. Tomáš, aj pri tebe zopakujem v reakcii na tvoju rozpravu, že potrat je nehumánny a nemorálny čin a že právo na život máme zakotvené v Ústave Slovenskej republiky. Ty si vo svojej rozprave, tak ako aj tvoji kolegovia, dookola uvádzal také tie, také, môžem povedať, že až omáčky a dôvody, prečo by sme mali uprednostniť naďalej podporu potratov a neumožniť matkám takým naozaj jemným, jemným, prístupným zákonom pre všetkých, aj pre liberálnejšie zmýšľajúcich a aby sme týmto zákonom o pomoci tehotným ženám pomohli aspoň a dali možnosť aspoň niektorým deťom narodiť sa. Len vy zo SaS-ky, ja som vás už dlho nevidel v takejto sile tuto sedieť, okrem hlasovaní. Toľko, toľko pokope som vás tu už dávno nevidel ako v piatok po obede pred koncom schôdze a dneska, keď sa pokračovalo práve v ochrane života počatých detí. Ty si tam omieľal dookola, Tomáš, cirkev, lebo cirkev. Zapájaš cirkev, kde nemáš. Ja si myslím, že ochrana života by mala byť, by mala byť normálnou, normálnou témou a prijateľnou pre každého slušného, morálne, morálne a nejak aspoň na primeranej úrovni hodnotového človeka. Pri potrate nejde o žiadne prerušenie tehotenstva, prerušenie sa dá nejak opraviť, nastaviť, zošróbovať a, a dá sa pokračovať ďalej. Potrat je hnusná, odporná vražda. Potrat je hnusná, odporná... (Prerušenie vystúpenia časomerom.)
90. schôdza NR SR - 13.deň - A. dopoludnia
Dátum: 2023-05-23
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

49. Ďakujem za slovo. Pán kolega Dostál, vy ako právnik by ste mali vedieť aj ako v názve strany, ktorú zastupujete, cez liberálnu stranu je Občianska konzervatívna strana, takže aj ako právnik, aj ako konzervatívec by ste mali vedieť, že potrat je nemorálny a nehumánny čin. Ako právnik iste viete, že aj v Ústave Slovenskej republiky je zakotvené právo na život. Ja sa vám čudujem, že ako vy roky môžte, môžte mať v názve strany, neviem, či ste aj teraz už lídrom tejto strany, vy zneužívate, vy zneužívate niektorých konzervatívne zmýšľajúcich ľudí, ktorí volia podľa strany, keď si vás vynájdu, že ste zástupca nejakej tzv. konzervatívnej a tzv. konzervativizmu. Ja ako vás sledujem, nielen tieto tri roky a tri mesiace alebo koľko sme tu, ale aj predtým, ja som nevidel naozaj, veď možno mi v odpovedi poviete aspoň, aspoň jednu hodnotu, ktorú ako tzv. konzervatívec v liberálnej strane zastávate. Aspoň jednu. Ja by som to chcel počuť. Ja viem, že ten konzervativizmus je vnímaný, že možno poviete, že ste typ anglického konzervatívca, nemeckého, ktorý podporujú všetky ohavnosti a zvrátenosti a tvária sa ako konzervatívci. Takže naozaj ja by som toto vedel. Ako aj váš, myslím, že kolega Kazda tiež je členom občianskej tzv. konzervatívnej strany a ja neviem, ako človeka som si ho vážil, dobrý človek. Ale s konzervativizmom podľa toho, ako tu zastával hodnoty má spoločné asi iba to, že má buď manželku, alebo švagrinú dcéru kostelníka. Ale že ostatné veci naozaj... (Prerušenie vystúpenia časomerom.)
51. schôdza NR SR - 10.deň - B. popoludní
Dátum: 2021-12-08
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

70. Ďakujem pekne za slovo, pán predsedajúci. Pán Matovič, ako dlho vy tu už vlastne rozprávate o všetkom možnom, len nie o návrhu zákona? Čo ste vlastne povedali? Nič, nič a ešte raz jedno veľké nič. Osobné invektívy, dva alebo tri dni urážky. Vy sa nevenujete ekonomike a financiám, ale vy sa venujete šmírovaniu po rôznych pofidérnych informáciách, preto nemáte čas na ekonomické súvislosti. Prosím vás pekne, dobrá rada. V každom väčšom meste je obchodná akadémia a predpokladám, že ešte aj dnes tam otvárajú kurzy ekonomiky, tak buďte taký dobrý, prihláste sa tam, určite vám to pomôže. A keď už tam budete, tak odporúčam aj kurz spisovnej slovenčiny. Ďakujem.
51. schôdza NR SR - 9.deň - A. dopoludnia
Dátum: 2021-12-07
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

45. Ďakujem pekne za slovo, pán predsedajúci. Vážený pán poslanec Matúš Šutaj Eštok, hovoril si z duše nielen mne, ale predpokladám, že aj veľkej časti, príčetnej časti slovenského národa. Je mi smutno a zle z toho, keď vidím, kam vlastne dáva minister financií Matovič naše verejné financie. Možno by som aj bola náchylná nejaké pol promile alebo jedno promile jeho súčasného 500-miliónového nápadu uveriť, keby jeho úspech zagarantoval, tak ako pred voľbami sľuboval hmotnú zodpovednosť politikov, keby zagarantoval tento jeho 500-miliónový nápad svojím majetkom. Musím, ale povedať, že majetkom vlastne jeho manželky, pretože on nič nemá, on svoje milióny a majetky rýchlo prepísal na manželku. Tento pán neručí majetkom, neručí schopnosťami, neručí vzdelaním a o intelekte v tomto prípade nemôže byť ani reči. Som rada, Matúš, že si jasne a stručne vyjadril, vysvetlil, čo sa stane s touto krajinou, ak jej financie bude naďalej spravovať chorý človek. Ďakujem.
51. schôdza NR SR - 2.deň - B. popoludní
Dátum: 2021-11-24
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

102. Ďakujem pekne za slovo, pán predsedajúci. Juraj, aj ty si spomenul tému peňazí. Naozaj koľko tých peňazí vlastne je? Koľko potrebuje Múzeum SNP? Mám obavy, že pani ministerka doteraz presne nevie, aký je rozpočet Múzea Slovenského národného povstania, a tým pádom vlastne by ma zaujímalo, odkiaľ pán minister Naď bude vedieť, aký objem peňazí má navýšiť, keď teda chce dať naviac peniaze. Mňa veľmi mrzí aj to, ty si to tiež spomenul, že nedodržali sľub a skutočne to Múzeum Slovenského národného povstania roztrhli na tri časti, nakoniec toto je striktne uvedené aj v návrhu zákona, o ktorom hovoríme, no a tento návrh zákona podľa mňa prišiel do parlamentu iba preto, aby sa vlastne posvätilo presunutie Múzea SNP spod kultúry pod obranu a všetky tie ostatné veci okolo toho, aké bude funkčné obdobie riaditeľov a podobne, sú len zásterkou. To, že neakceptovala pani ministerka 7-tisíc podpisov, možno ich bolo aj viac, ja už som to prestala sledovať, pod petíciu za zachovanie múzea pod ministerstvom kultúry, je chyba. To, že nekomunikovala s Múzejnou a galerijnou radou, je tiež obrovská chyba, ale myslím si, že aj v tomto prípade je najväčšou chybou to, že osud Múzea Slovenského národného povstania v tej podobe, v akej múzeum fungovalo desiatky rokov, absolútne hodila cez palubu a napáchala tým naozaj obrovské morálne škody.
51. schôdza NR SR - 2.deň - B. popoludní
Dátum: 2021-11-24
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

82. Ďakujem pekne za slovo, pán predsedajúci. Chcela som možno rozvinúť, pani poslankyňa Kozelová, debatu iným smerom, ale viete, keď ste v prvej vete povedali, že nevidíte dôvod, lebo to je vojenské múzeum, tak vlastne ja už nemám čo povedať. Ďakujem.
51. schôdza NR SR - 2.deň - B. popoludní
Dátum: 2021-11-24
Poslanec: Laššáková, Ľubica (SMER - SD)
Druh vystúpenia: Vystúpenie

78. Ďakujem veľmi pekne za slovo. Pán predsedajúci, ja už sem dnes za ten pult chodím ako na klavír, ale je to dôležité a som rada, že mám takúto možnosť reagovať. Predpokladám, že ani nepoviem nič prevratné a nič nové, ale musím zopakovať názor, ktorý na túto delimitáciu mám už niekoľko mesiacov a nezmením to. Veľmi retrospektívne v krátkosti poviem. Koncom mája som dávala do podateľne Národnej rady žiadosť, aby bol zvolaný mimoriadny výbor pre kultúru a médiá, na ktorom by sme dostali vysvetlenie, aký bol dôvod toho, že sa pani ministerka kultúry rozhodla toto ikonické miesto Slovákov - Múzeum Slovenského národného povstania v Banskej Bystrici - dať pod správu ministerstva obrany. K tejto žiadosti ma viedlo viacero dôvodov. Asi ten najdôležitejší je povedať, že mám pocit a mala som pocit, že je to absolútne nepochopenie toho duchovného a kultúrneho rozmeru tohto pamätníka, pretože Múzeum SNP nie je sklad zbraní, o ktorý sa treba starať, ale je to ikonické miesto, ktoré má v našej histórii svoje miesto. No a vtedy som vyjadrila aj spochybnenie, že delimitácia pamätníka naozaj vytvára riziká, že z tohto miesta sa stane len akési detašované pracovisko vojenského múzea. Mimoriadny výbor pre kultúru a médiá sa zišiel, my sme naše otázky tlmočili. Bol tam aj pán minister obrany, aj pani ministerka kultúry, no doteraz sme sa nedozvedeli ten pravý dôvod, pre ktorý sa tak to stalo. Ja by som možno, pani ministerka, na vašom mieste ani nahlas nepovedala, že vás k tomu viedli, viedli možno názory, že mú... že o Múzeum SNP sa lepšie bude starať ministerstvo obrany. No to snáď nie. Ak potrebujete peniaze, samozrejme, každý pamätník na Slovensku ich potrebuje, treba tieto peniaze nejakým spôsobom zohnať a nejakým spôsobom požiadať vládu a ministerstvo financií, tak ako som to robila ja, a nie sa jednoducho svojho majetku zbaviť. Takže neviem doteraz, aké sú dôvody. Hovorím, poprosím neuvádzať ten, že ministerstvo obrany sa bude lepšie starať o tento majetok. Zriaďovacia listina je jasná. Vy veľmi dobre viete, že ako ministerka kultúry máte povinnosť sa o svoj zverený majetok starať, a nie v prípade nejakých problémov ho okamžite delimitovať na iné ministerstvá. Mám tu toho viac, ale myslím si, že k tejto téme naozaj, ako ste, pani ministerka, povedali, už bolo toľko emócií, toľko debát, toľko rozpráv, a nakoniec to dopadlo tak, že aj vďaka tomuto zákonu, ktorý my určite nepodporíme v HLAS-e - sociálna demokracia, ale verím, že je tu dostatok rúk, ktoré vám za to zahlasujú, aj vďaka tomuto zákonu sa z Múzea Slovenského národného povstania stane naozaj len sklad zbraní. Ďakujem. A je mi to veľmi, veľmi ľúto.
51. schôdza NR SR - 2.deň - B. popoludní
Dátum: 2021-11-24
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

70. Ďakujem veľmi pekne za slovo, pán predseda. V podstate Dušan Jarjabek ma predbehol, pretože chcela som poukázať na to, že ak tie fondy nebudú mať dostatok zdrojov, tam nejde len o to, že ony ich používajú na svoju réžiu, to je zanedbateľné, ale ony nemajú z čoho potom pomáhať tým umelcom. A alfa a omega týchto všetkých troch spomínaných fondov je práve to, že dokážu v čase veľkej núdze pomôcť, takže toto naozaj skúste zvážiť, pani ministerka. Ja to zdobrovoľnenie poplatkov do fondov od začiatku považujem za chybný krok, nemyslím si, že je to správne. Celý tento covidový zákon, ja už neviem, ktorý je v poradí. Tretí? Štvrtý? No nemyslím si, že rieši problémy kultúrnej obce, akurát mám za to, že ich len posúva. Tie problémy si tú kultúrnu obec nájdu. Možno to bude v oveľa nevhodnejšom čase ako teraz, takže iba sa tie ich problémy odsúvajú. Ďakujem.
51. schôdza NR SR - 2.deň - B. popoludní
Dátum: 2021-11-24
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

48. Ďakujem pekne za slovo, pán predsedajúci. Pán poslanec Čekovský, no ja mám pocit, že vy ste si včera niečo napísali a dnes ste to prečítali bez ohľadu na to, čo sa tu dnes preberá. Totižto nikto nespochybnil ani transparentnosť financovania, ani transparentnosť vlastníckych vzťahov, dokonca ak ste počúvali, tak ste určite počuli, že sme ocenili paragrafy, ktoré zahrňujú povinnosť prijať opatrenia na ochranu verejnosti, najmä detí pred násilím, pred šírením pornografie alebo podnecovanie nenávisti. Ani jediným slovom ste nezareagovali na kontroverzné témy, ktoré v zákone vlastne sú a ktorým sme sa my najmä venovali, a ja mám taký pocit, že vy ste si vlastne zobrali úlohu pani ministerky a vlastne ste tak dovysvetľovali to, čo možno by sme mali počuť od nej. Pokiaľ ide o zvýšené náklady RTVS-ky, prosím, obráťte sa na Radu RTVS, pretože Rada RTVS, my to máme takisto odtiaľ, predpokladám, že aj pán Jarjabek, je to verejné, je to verejne dostupné. Rada RTVS tých 21 mil. vyrátala presne podľa sekcií, presne podľa relácií na päť rokov dopredu. A ešte podotýkam, že my dnes, iste ste si všimli, neriešime zákon na ochranu novinárov, ten tu ešte nie je, dúfam, že príde, ale my hovoríme o ochrane zdroja informácií, to sú dve veci. Ďakujem.
51. schôdza NR SR - 2.deň - B. popoludní
Dátum: 2021-11-24
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

11. Ďakujem pekne. Pán kolega, ak ste pozorne počúvali, tak ja som upozornila na to, že tie náklady vzrastú RTVS-ke. A je to fakt. Ja som upozornila na to, že 21 mil. za 5 rokov bude stáť RTVS-ku práve toto titulkovanie a služby s tým spojené. To znamená, že apelujem, aj keď NKÚ povedalo pri kontrole RTVS, že je poddimenzovaná finančne, veď vy ste sedeli spolu so mnou na tom výbore, to znamená, že skúsme sa týmto smerom obrátiť, a nie ešte jednoducho zaväzovať ich k zákonu, ktorý im zoberie 21 mil., ale žiadnu kompenzáciu nedostanú, takže len na toto som ja chcela poukázať. Ďakujem.
51. schôdza NR SR - 2.deň - A. dopoludnia
Dátum: 2021-11-24
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

174. Áno, ďakujem pekne. Naozaj len veľmi kratučko, pretože, zdá sa, že tí, čo reagovali, tak všimli si v podstate to isté. Áno, všimli sme si to financovanie cez tie obce, aby to nedopadlo tak, ako Národný cintorín v Martine, že niekedy majú peniaze, a ak mesto nie je v kondícii, tak peniaze nemajú, takže verím, že toto sa dotiahne, pani ministerka. Pán poslanec Fecko, no áno, sú to technikálie, ktoré predpokladám, keď Jurkovič začal navrhovať a pripravovať a stavať túto mohylu, tak nikto nerátal s tým, že bude ju treba aj ošetrovať a bude možno s tým problém, takže toto už ale, bohužiaľ, my tu nevyriešime, takže tiež asi otázka na ministerku kultúry. No a tam, pán poslanec Mičovský, ja si myslím, že to je záležitosť jednej diplomatickej debaty s naším zastupiteľstvom v Ríme. Z mojich skúseností viem, že oni boli mimoriadne vždy ústretoví, takže verím, že aj toto sa podarí, a urobiť ten slovenský preklad, samozrejme, bude to chcieť novú tabuľu, ale nepredpokladám, že by to boli nejaké horibilné sumy, takže myslím si, že všetko je riešiteľné. Ďakujem.
51. schôdza NR SR - 2.deň - A. dopoludnia
Dátum: 2021-11-24
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

82. Ďakujem pekne za slovo, pán predsedajúci. Ja by som, pán kolega Taraba, len nadviazala na to, čo si povedal, je to výborný nápad, spravovanie pamätníkov našich významných dejateľov, napríklad aj pod gesciou Matice slovenskej (ruch v sále a zaznievanie gongu), ja som dokonca vyčlenila práve pre tento účel, práve Matici slovenskej zdroje, aby sa mohli obnovovať, opravovať, prípadne inštalovať a vyrábať nové tabule našich významných dejateľov. Nebolo to veľa peňazí, ale stačilo to na to, aby sme systematicky tieto, tieto záležitosti riešili. Ja viem o tom, že napríklad Matica slovenská mala vypracovaný harmonogram, tento rok urobíme toto, na budúci rok sa budeme venovať tým a tým dejateľom v takej a v takej podobe. No, bohužiaľ, keď sledujem financovanie Matice slovenskej, ako prichádza pravidelne o príspevok 400-tisíc eur, vlani aj tento rok, tak myslím si, že aj táto iniciatíva už je minulosťou. Ďakujem.
48. schôdza NR SR - 10.deň - B. popoludní
Dátum: 2021-11-04
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

8. Ďakujem pekne za slovo, pán predsedajúci. Len na dovysvetlenie, pani ministerka, prečo Betliar. Betliar preto, že štátny kultúrny majetok Betliar má v gescii aj Krásnu Hôrku, to znamená Krásna Hôrka, Betliar je jedno riaditeľstvo a to sídli v Betliari, takže preto Betliar. No tú zmluvu s obcou som zabezpečovala ešte ja s pánom starostom, takže toto všetko vieme, ale zareagovala by som na tie prekvapenia, o ktorých ste hovorili. Tým sa proste nevyhnete, akokoľvek budete mať veci pripravené, pretože ani my sme sa nevedeli vyhnúť tomu, že pri rekonštrukcii Slovenskej národnej galérie sa jedného dňa prepadol bager do podzemia, o ktorom nikto netušil, že tam je. To znamená, že toto sú veci, s ktorými budete musieť sa vysporiadať za pochodu.
48. schôdza NR SR - 8.deň - B. popoludní
Dátum: 2021-11-02
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

22. Ďakujem pekne za slovo, pán predsedajúci. V podstate sme sa asi na 90 % všetci diskutujúci vo faktických zhodli v tom, že treba proporčne rozdeliť finančné zdroje medzi všetkých 13 národnostných menšín, ktoré na Slovensku fungujú. Takže ja by som len dodala, že teším sa teda na novembrovú schôdzu, na ktorej budeme hovoriť o tom, ako sa budú finančné zdroje rozdeľovať ďalej. Nepostrehla som, či bude na novembrovej schôdzi, pán poslanec, zakomponované aj nejaké proporčné rozdelenie finančných zdrojov zo štátu pre Maticu slovenskú, lebo ak hovoríme o proporčnom rozdelení, tak určite Matica slovenská by potrebovala posilniť. No a budem teda čakať, ako sa vysporiadate napríklad aj s úlohou transformácie Fondu na podporu kultúry národnostných menšín. Ďakujem.
48. schôdza NR SR - 8.deň - A. dopoludnia
Dátum: 2021-11-02
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

73. Ďakujem pekne za slovo, pán predsedajúci. Pán poslanec, viacerých nás vyrušil ten tvoj pojem národnostná komunita. Chcela som odcitovať ústavu, ale keďže to urobil pán podpredseda Blanár, tak len pripomeniem, že takmer všetky zákony na Slovensku, ktoré upravujú spolužitie aj s národnostnými menšinami, hovoria o národnostnej menšine, či už je to zákon 184 – asi jeden z najdôležitejších – z roku ´99, to je zákon o používaní jazykov národnostných menšín, zákon o národnostných menšinách. Dokonca zákon o matrikách 154/1994, všetky používajú pojem národnostná menšina, zákon o školstve takisto. Takže skúsme sa ujednotiť, keď budeme nabudúce hovoriť o národnostných menšinách, že predsa len aj podľa našich platných slovenských zákonov sú to národnostné menšiny. Ďakujem.
48. schôdza NR SR - 5.deň - B. popoludní
Dátum: 2021-10-26
Poslanec: Laššáková, Ľubica (SMER - SD)
Druh vystúpenia: Vystúpenie s faktickou poznámkou

121. Ďakujem pekne za slovo, pán predseda. Už sme si dnes v rozprave vo faktických poznámkach od koaličných pánov kolegov poslancov naozaj vypočuli všeličo, ale tak ako sme sa nič nedozvedeli k praktickým opatreniam na zmiernenie silných ekonomických dopadov na ľudí od pána ministra Sulíka, tak sme sa teda nedozvedeli nič ani od našich koaličných kolegov. Som preto veľmi rada, že aspoň rozprava od nejakej pol šiestej, kedy vystúpili väčšinou opoziční poslanci, prináša aspoň aké také ponuky na to, aby sa situácia dala pre ľudí zmierniť. No a tak, ako správne povedala pani poslankyňa Saková, krajiny Európskej únie robia opatrenia, dozvedeli sme sa aj z médií, čo robia Taliani, čo robia Česi, Španieli a tak ďalej. Áno, pracujú na kompenzáciách pre svojich ľudí, ale pán minister najmä doobeda ukazoval grafy a dáva tragikomické rady, ktoré sa pomaly stávajú virálom. Takže som rada, že aspoň pred osemnástou hodinou odznievajú v rozprave z úst opozičných poslancov nejaké náznaky riešenia a verím, že sa nimi bude ministerstvo hospodárstva zaoberať. Ďakujem.